VS001074
Datum: 1994-06-01T02:00:00.000+02:00
datum_sodbe_i_stopnje: 2000-01-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo hudi primeri
odskodnina: 10100000 SIT
opombe: II Ips 454/2001. Reviziji tožeče stranke je bilo delno ugodeno, odškodnina za ZŽA je bila s 3.000.000,00 SIT zvišana na 5.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodoval se je v rudarski nesreči.

Poškodba

Zlom obeh goleni, zaradi samega dogodka in dolgotrajnega zdravljenja se je pri oškodovancu razvila trajna osebnostna spremenjenost.

Telesne bolečine

2800000 SIT Hude 2 meseca in 1 teden, srednje hude 4 mesece, lahke 1 leto, občasne lahke tudi v bodoče, predvsem pri spremembah vremena in večjih naporih.

#### Hospitalizacija

2 operaciji v splošni anesteziji.

#### Ambulantno zdravljenje

Zdravljenje je trajalo 2 leti in 10 mesecev.

#### Nevšečnosti med zdravljenjem

2 meseca je nepokreten ležal v bolnici; 66-krat RTG; 6 mesecev in pol je bil vezan na premikanje v vozičku; 13 mesecev in pol bergle; 18 mesecev je potreboval pomoč pri osebni higieni.

Strah

1000000 SIT Intenziven strah - groza ob nesreči; 2 meseca hud strah za izid zdravljenja, 6 mesecev srednje hud strah za izid zdravljenja in 3 mesece blag sekundarni strah.

Zmanjšanje življenjske aktivnosti

5500000 SIT Trajne posledice se kažejo v telesnih spremembah in sicer v zavrti gibljivosti desnega kolena blage stopnje, v zavrti gibljivosti levega gležnja blage stopnje ter v osebnostnih spremembah kot posledici preživetega dogodka. Zaradi tega je močno zmanjšano sposoben za dela, ki zahtevajo daljšo stojo in hojo po stopnicah in neravnem terenu, hojo navkreber in navzdol itd., pri osebnostnih spremembah pa gre za posttravmatski sindrom. Že pred poškodbo je bil nevrotično strukturirana osebnost, sama nesreča v rudniku in stresna situacija ob nesreči ter po njej, ki je privedla do posttravmatske osebnostne motnje, pa je pripeljala do trajne osebnostne spremenjenosti. Kljub psihičnim težavam pred nesrečo je lahko opravljal delo rudarja, po nesreči pa zaradi psihičnih sprememb ni več sposoben za pridobitno delo in je omejen na vseh življenjskih področjih.

Skaženost

800000 SIT V posledici poškodbe ima mišično kilo na goleni, 20 in 30 cm dolgi brazgotini na obeh golenih in šepajočo hojo.

---

ZOR člen 200, 203